སེ་རའི་མཁན་ཆེན་སྐུ་ཕྲེང་དང་བོ།མཁན་ཆེན་གྲགས་པ་བརྩོན་འགྲུས་ནི།མདོ་སྨད་ཀྱི་སའི་ཆར་རབ་བྱུང་བཅུ་གསུམ་པའི་མེ་ཡོས་སྤྱི་ལོ༼༽ལོར་སྐུ་འཁྲུངས།ཆུང་དུས་ནས་མདོ་སྨད་བསྟན་པའི་འབྱུང་གནས་བྱ་ཁྱུང་ཐེག་ཆེན་ཡོད་ཏན་དར་རྒྱས་གླིང་དུ་རབ་ཏུ་བྱུང་།དགུང་ལོ་བཅུ་དྲུག་ཐོག་དབུས་སུ་ཕེབས་ནས་དཔལ་ལྡན་སེ་ར་ཐེག་ཆེན་གླིང་གི་བྱེས་པ་གྲྭ་ཚང་དུ་ཚོགས་ཞུགས་གནང་།ཁྲི་ཆེན་ངག་དབང་ཆོས་གྲགས་དང་ཀློང་རྡོལ་བླ་མ་ངག་དབང་བློ་བཟང་སོགས་ཡོངས་འཛིན་མཁས་པ་མང་བོ་བསྟེན་ཏེ་སེར་བྱེས་རྗེ་བཙུན་ཡིག་ཆ་ཕལ་ཆེར་ཐུགས་འཛིན་མཛད་ཅིང་།རྒྱ་བོད་མཁས་གྲུབ་མང་བོའི་གཞུང་གུང་བསྒྲིགས་ནས་གཟིགས་རྟོག་ཞིབ་ཏུ་མཛད་པས་མཁས་དགུའི་རྩེར་སོན་ཏེ།ལྷ་ལྡན་སྨོན་ལམ་ཆེན་མོར་རིགས་སྨྲ་ཁྲི་ཕྲག་གདན་འཛོམས་པའི་དབུས་སུ་བཀའ་པོད་ལྔའི་གྲྭ་སྐོར་མཛད་ཅིང་ལྷ་རམས་པའི་དམ་བཅའ་བཞག་པས་སྐུ་ཡོན་གྱི་ཆ་ལ་འགྲན་ཟླ་དང་བྲལ་བའི་མཁས་པའི་གོ་འཕང་མཐོན་པོར་གཤེགས་པའི་ཚུལ་སོགས༧རྒྱལ་དབང་བཅུ་གསུམ་པས་མཛད་པའི༼ཡོངས་འཛིན་ཕུར་ལྕོག་བྱམས་པ་རྒྱ་མཚོའི་རྣམ་ཐར༽དུ་གསལ།རྒྱུད་སྨད་ཆེན་མོར་གསང་ཆེན་རྡོ་རྗེ་ཐེག་པའི་གཞུང་ལ་སྦྱངས་པ་གནང་ནས་མཁས་པའི་སྙན་པ་རྒྱས་པའི་རྒྱུད་སྨན་གྱི་མཁན་པོར་བཞུགས།ཡོངས་འཛིན་ཕུར་ལྕོག་བློ་བཟང་ཚུལ་ཁྲིམས་བྱམས་པ་རྒྱ་མཚོ་མཆོག་དམ་པ་འདི་ཉིད་ཀྱི་མཛད་སྤྱོད་ཀྱིས་ཐུགས་ཡིད་རབ་ཏུ་ཕྲོགས་ཏེ་ཡོངས་འཛིན་དུ་བསྟེན་ནས་འདི་བའི་དྲུང་དུ་གཞུང་ཆེན་ལ་གསན་སྦྱོང་མཛད།ཁོང་གིས་སྐུ་ཚེ་སྨད་ཀྱི་ཆར་དབེན་པར་ཐོས་དོན་རྒྱུད་ལ་སྦྱོར་བའི་ཉམས་བཞེས་ལ་གཞོལ་བའི་སྐབས་ཤིག་ལ།ནུབ་ཕྱོགས་ཀྱི་མཚན་ཉིད་རིག་པ་ལ་མཁས་པ་སྐོར་ཞིག་ལྷ་སར་སླེབས་ཏེ་གདན་ས་གསུམ་གྱི་དགེ་བཤེས་མང་བོ་མཛད་དཀར་གཏད་པའི་སྐབས།རྗེ་འདི་ཉིད་རི་ཁྲོད་ནས་ལྷ་སར་བྱོན་ཏེ་བརྩད་པས་རྒོལ་ངན་ཝ་སྐྱེས་དེ་ཉིད་ཟིལ་གྱིས་མནན་ཏེ་ཚར་བཅད།ཁོང་གིས་རྒྱ་གར་གྱི་སྲོལ་ལྟར་མཁས་པ་མང་བོའི་གདིང་བ་འཕྲོག་པའང་རེ་རེ་བཞིན་ཚུར་བླངས་ཏེ་ས་རྗེན་པར་འཁོད་དུ་བཅུགམཐར་རབ་བྱུང་བཅུ་བཞི་བའི་ཤིང་མོ་སྦྲུལ་༼༽ལོ་དགོངས་པ་ཆོས་དབྱིངས་སུ་ཐིམ་པའོ།།